Ericu950/Stoicheia-meter-silver huggingface dataset:
ἐπὶ ταύτῃ γὰρ τῇ τῶν Ἀσσυρίων πράξει αὐτίκα καὶ οὐκ εἰς μακρὰν τὸ κράτος αὐτῶν κατελύθη .
διαμενούντων ἔμπροσθεν ὅπως εἷλον οἱ Ἀσσύριοι τὸν Ἰσραὴλ καὶ τὴν Σαμάρειαν προεδήλου , μελλούσης δὲ ὅσον οὔπω καὶ τῆς Ἰερουσαλὴμ τὴν ὁμοίαν τῇ Σαμαρείᾳ πολιορκίαν ὑπομένειν καὶ τὸ ταύτης ἐθέσπισε τέλος , ἀλλὰ καὶ ἅπερ αὐτοὶ πείσονται οἱ Ἀσσύριοι καὶ οἱ τούτων ἄρχοντες διεξῆλθε .
νυνὶ δὲ τὰ περὶ τῆς ἐξ αἰῶνος παρ αὐτοῖς βασιλικῆς πόλεως διδάσκει , οὐχ ὅπως αὐτοὶ μάθοιεν οἱ Βαβυλώνιοι τὰ μέλλοντα αὐτοῖς συμβήσεσθαι .
πῶς γὰρ οἱ μὴ παρόντες , ἀλλ ὅπως οἱ τὴν πρωτείαν ὑποδεχόμενοι προσδοκῶ ἐνταῦθα , ἀλλὰ καὶ τὴν τοῦ θεοῦ περὶ πάντας ἀνθρώπους ἐσομένην δικαιοκρισίαν εἰδέναι , ἔχοιέν τε παραμυθίαν τῶν αὐτοῖς συμβησομένων ὡς ἐκδικηθησόμενος , μέλλων δὲ ὁ λόγος μερικὴν ποιεῖσθαι ἀπειλὴν κατὰ τῆς Βαβυλῶνος προεκτίθεται προφητείαν περὶ τῆς καθολικῆς τοῦ θεοῦ κρίσεως διδάσκων , ὁποῖα πείσονται ἐν τῷ τοῦ θεοῦ δικαιωτηρίῳ οἱ καθ ὅλης τῆς οἰκουμένης ἀσεβῶς καὶ ὑπερηφανῶς ἄρξαντες .
μετὰ δὲ τὴν καθολικὴν ταύτην διδασκαλίαν διαβαίνει ἐπὶ τὴν μερικὴν περὶ τῆς Βαβυλῶνος ἀπειλήν .
ἐπ  ὄρους πεδινοῦ ἄρατε σημεῖον , ὑψώσατε τὴν φωνὴν αὐτοῖς , παρακαλεῖτε τῇ χειρί Ἀνοίξατε , οἱ ἄρχοντες .
ἐγὼ συντάσσω , καὶ ἐγὼ ἄγω αὐτούς ·
γίγαντες ἔρχονται πληρῶσαι τὸν θυμόν μου χαίροντες ἅμα καὶ ὑβρίζοντες .
ταῦτα δὲ τὸ ἐν τῷ προφήτῃ θεῖον πνεῦμα ἐκ προσώπου τοῦ θεοῦ λόγου προφέρεται .
αὐτὸς τοίνυν ἐστὶν ὁ παρακελευόμενος τοῖς ἀμφ αὐτὸν ἀγγέλοις ἀνοῖξαι θύρας κεκλεισμένας καὶ παρακελεύσασθαι τοῖς ἔνδον οὖσι προϊέναι , ἥκειν τε καὶ σπεύδειν ἐπὶ τὴν τῶν ἀσεβῶν τιμωρίαν .
οἶμαι δὲ διὰ τούτων δηλοῦσθαι εἶναί τινα χώραν ἀφωρισμένην δυνάμεσιν ἀντικειμέναις , ἐν ᾗ ὥσπερ ἐν δεσμωτηρίῳ καθειργμέναι τυγχάνουσι 0 .
καὶ μήποτε αὕτη ἐστὶν ἡ καλουμένη ἄβυσσος , ἣν πεπληρῶσθαι δρακόντων διδάσκει ὁ φάσκων λόγος ·
δράκοντες καὶ πᾶσαι ἄβυσσοι 0 ;
ὅθεν καὶ τὸν σωτῆρα παρεκάλουν οἱ δαίμονες , μὴ πέμψαι αὐτοὺς εἰς τὴν ἄβυσσον , ὁπηνίκα ἔλεγε τό ·
ἦλθες πρὸ καιροῦ βασανίσαι ἡμᾶς ·
οὐ γὰρ ἠγνόουν καιρόν τινα ἔσεσθαι αὐτοῖς τῆς εἰς τὴν ἄβυσσον καθείρξεως .
τὰς μὲν οὖν δυνάμεις τὰς ἀντικειμένας ἤτοι γιγάντων οὔσας ψυχὰς ἢ τῶν ἐξ οὐρανοῦ κατελθόντων ἀγγέλων , ἐξ ὧν οἱ γίγαντες ἐγεννήθησαν , ὧν καὶ ἡ Μωσέως μνημονεύει γραφὴ λέγουσα 0 ·
ἰδόντες δὲ οἱ ἄγγελοι τοῦ θεοῦ τὰς θυγατέρας τῶν ἀνθρώπων ὅτι καλαί εἰσιν , ἔλαβον ἑαυτοῖς γυναῖκας ἀπὸ πασῶν , ὧν ἐξελέξαντο .
εἶθ ἑξῆς τοὺς γεννηθέντας ἐξ αὐτῶν αὐτοὺς εἶναί φησι τοὺς γίγαντας τοὺς ὀνομαστοὺς ἀπ αἰῶνος , εἴ τε οὖν τούτων τὰς ψυχάς , εἴ τε τῶν τούτους γεγεννηκότων τὰ πνεύματα , εἴ τε ἑτέρας τινὰς ἀποστατικὰς δυνάμεις ἐκριφείσας τῆς οὐρανίου λήξεως εἰκὸς σκότῳ καὶ δεσμοῖς παραδεδόσθαι μέχρι τοῦ τῆς κρίσεως καιροῦ 0 1 2 .
ἐπειδὰν δὲ τὸ τοῦ θεοῦ δικαιωτήριον ἐπιστῇ καὶ ἡ καθολικὴ κρίσις , ἐν ᾗ κρινεῖ ὁ Χριστὸς τοῦ θεοῦ πᾶν γένος ἀνθρώπων καθίσας ἐπὶ θρόνου δόξης αὐτοῦ , ὅτε καθὼς ἐδίδαξεν 0 ·
ἀποστελεῖ τοὺς ἀγγέλους αὐτοῦ καὶ συνάξουσι πάντα τὰ ἔθνη μετὰ σάλπιγγος μεγάλης ἀπ  ἄκρου τοῦ οὐρανοῦ ἕως ἄκρου αὐτοῦ .
τὴν μὲν ἀνάστασιν τῶν νεκρῶν καὶ τὴν τῶν ἐθνῶν ἁπάντων τὴν ἐπὶ τὸ κριτήριον τοῦ θεοῦ παραγωγὴν διὰ τῶν ἀγγέλων αὐτοῦ ποιήσεται τῶν τὸν θρόνον αὐτοῦ περιπολούντων ·
ἀποστελεῖ γάρ φησι τοὺς ἀγγέλους αὐτοῦ μετὰ σάλπιγγος μεγάλης καὶ ἐπισυνάξουσι τοὺς ἐκλεκτοὺς αὐτοῦ ἐκ τῶν τεσσάρων ἀνέμων ἀπ ἄκρων οὐρανοῦ ἕως ἄκρων αὐτῶν , τὰς δὲ κολάσεις ὥσπερ διὰ δημίων ἐπάξει τοῖς κολασθησομένοις διὰ τῶν ἀντικειμένων δυνάμεων 0 .
παρακελεύεται τοίνυν διὰ τῶν προκειμένων τοῖς οἰκείοις ἀγγέλοις ἐπ  ὄρους πεδινοῦ σημεῖον αἴρειν , ὄρος πεδινὸν ἐνταῦθα ὀνομάζων τὸν περίγειον τόπον καὶ πᾶν τὸ τῶν ἀνθρώπων οἰκητήριον .
ἔνθα τὸ σημεῖον παρασχεῖν τῆς μελλούσης ἐπιστήσεσθαι τοῦ θεοῦ κρίσεως παρακελεύεται , ἀλλὰ καὶ ὑψῶσαι τὴν φωνὴν συγκαλοῦντας ἐπὶ τὸ κριτήριον τοὺς κριθησομένους .
εἶθ  ἑξῆς φησι ·
παρακαλεῖτε τῇ χειρί ·
ἀνοίξατε , οἱ ἄρχοντες , ἀνθ οὗ ὁ Σύμμαχός φησι ·
κινήσατε χεῖρα καὶ ἐξελθέτωσαν θύρας ·
ἀπὸ γὰρ τοῦ ἐξωτάτου σκότους , ἐν ᾧ ἦσαν ἀποκεκλεισμένοι προελθεῖν τὰς προλεχθείσας δυνάμεις προστάττει .
διὸ ἐπιλέγει ·
ἀνοίξατε θύρας ·
οὐκ ἄν ποτε ἄλλως ἀνοιχθείσας ἢ ἐμοῦ τοῦ κριτοῦ προστάξαντος καὶ ὑμῶν τῶν ἐμῶν ἀγγέλων διακονουμένων 0 .
τῷ ἐμῷ νεύματι ἀνοίξαντες δὲ τὰς θύρας , ὑψώσατε τὴν φωνὴν αὐτοῖς , προτρέποντες σπεύδειν τοὺς καλουμένους .
ἐγὼ γάρ εἰμι ὁ συντάσσων καὶ ἄγων αὐτούς .
τίνες δέ εἰσιν οὗτοι , ἑξῆς παρίστησι διασαφῶν καὶ λέγων ·
γίγαντες ἔρχονται πληρῶσαι τὸν θυμόν μου χαίροντες ἅμα καὶ ὑβρίζοντες συμφώνως δὲ τοῖς Ἑβδομήκοντα ἡρμήνευσεν ὁ Θεοδοτίων εἰπών ·
καίγε ἐκάλεσα τοὺς γίγαντάς μου , ὁ δὲ Ἀκύλας καὶ ὁ Σύμμαχος ἀντὶ τοῦ 0 ·
γίγαντας , δυνατοὺς ἡρμήνευσαν .
οὕτως δὲ καλεῖ τὰς τιμωρητικὰς δυνάμεις , δι  ὧν τὰ τῆς κατὰ τῶν ἀσεβῶν ὀργῆς πληροῦται .
ἐπιχαιρεσίκακοι δέ τινες ὄντες οὗτοι οἱ λεγόμενοι γίγαντες ὥσπερ τὰ κατ εὐχὰς πράττοντες 0 ·
χαίρουσιν ἐπὶ τῷ ὑβρίζειν καὶ κολάζειν τοὺς ἀσεβεῖς , ἅτε δὴ μὴ ἔχοντες σπλάγχνα οἰκτιρμοῦ μη δὲ χρηστότητα μη δὲ φιλανθρωπίαν , ἀλλ ὠμόθυμοι καὶ ἀπάνθρωποι τυγχάνοντες .
δέον γοῦν στένειν ἐπὶ τοῖς ἀπολλυμένοις , οἱ δὲ ἅμα ὑβρίζοντες ἔχαιρον 0 .
ταῦτα μὲν οὖν περὶ τούτων , τὰ δ ἑξῆς περὶ τῶν κριθησομένων ἐθνῶν ἐπιλέγει 0 ·
φωνὴ ἐθνῶν πολλῶν ἐπὶ τῶν ὀρέων ὁμοία ἐθνῶν πολλῶν , φωνὴ βασιλέων καὶ ἐθνῶν συνηγμένων 0 ·
οἱ γὰρ μέλλοντες τῇ τιμωρίᾳ παραδίδοσθαι οὐδὲν ἕτερον ἢ φωνὰς ἀφήσουσι τὰ ἑαυτῶν ἐξομολογούμενοι κακά , ὁμοῦ δὲ καὶ κατὰ τὸ αὐτὸ τὰ ἔθνη πάντα καὶ οἱ τούτων βασιλεῖς μίαν καὶ τὴν αὐτὴν ἀποδώσουσι φωνήν , ὀλοφυρόμενοι τὰς ἑαυτῶν συμφοράς 0 .
εἶτα τὴν αἰτίαν τῆς τῶν ἐθνῶν καὶ τῶν βασιλέων φωνῆς διδάσκει λέγων ·
κύριος σαβαώθ , ἢ κύριος τῶν δυνάμεων ἢ κύριος τῶν στρατιῶν , ἐντέταλται ἔθνει ὁπλομάχῳ ἔρχεσθαι ἐκ γῆς πόρρωθεν ἀπ ἄκρου θεμελίου τοῦ οὐρανοῦ , κύριος καὶ οἱ ὁπλομάχοι αὐτοῦ , καταφθεῖραι πᾶσαν τὴν οἰκουμένην 0 .
τοὺς δ ἀνωτέρω γίγαντας ὀνομασθέντας ὁπλομάχους ἐνταῦθα καλεῖ , μακρὰν ὄντας πάλαι καὶ ὥσπερ ἐν θεμελίοις τοῦ οὐρανοῦ ἀποκεκλεισμένους , οὓς ὅτε καιρὸς καλεῖ προστάττει ἔρχεσθαι ὁ τῶν ὅλων κριτὴς ἐπὶ τῷ καταφθεῖραι πᾶσαν τὴν τῶν κακῶν οἰκουμένην μετὰ τὸν ἀφορισμὸν τῶν δικαίων .
ἐπεὶ καὶ ἐν τοῖς Εὐαγγελίοις ὁ υἱὸς τοῦ ἀνθρώπου καθήμενος ἐπὶ θρόνου δόξης αὐτοῦ τοὺς ἐκ δεξιῶν πρώτους ἐπὶ τὴν ἡτοιμασμένην αὐτοῖς βασιλείαν πρὸ καταβολῆς κόσμου καλεῖ ·
ὧν παραληφθέντων καὶ εἰσαχθέντων εἰς τὴν ἐπαγγελίαν ἐπὶ τὰ λοιπὰ ἔθνη τὰ ἐν τοῖς ἀριστεροῖς εὑρεθησόμενα ἡ ἀπειλὴ τοῦ πυρὸς ἐξενήνεκται .
ταῦτα διδάξας ὁ λόγος μέλλοντα ἔσεσθαι ἐν τῇ ἡμέρᾳ τῆς κρίσεως τοὺς μηδέπω εἰς αὐτὴν ἐφθακότας ἔτι δὲ ἐν τῷ βίῳ τούτῳ τυγχάνοντας ἐπὶ μετάνοιαν προκαλεῖται , ὡς ἔτι καιρός ἐστιν ἐπιστρέφειν καὶ ἐπὶ τοῖς ἑαυτῶν κακοῖς ἀποκλάεσθαι καὶ ὀλολύζειν παραινῶν .
ὀλολύξατε , τὰ γλυπτά ·
ἐγγὺς γὰρ ἡμέρα κυρίου , καὶ συντριβὴ παρὰ τοῦ θεοῦ ἥξει 0 ·
οὔπω γάρ φησιν ἐπέστη τὰ ἠπειλημένα , μέλλει δὲ ὅσον οὔπω 0 .
διὸ προλαβόντες κλαυθμῷ καὶ θρήνῳ καὶ ὀλολυγῇ ἐξιλάσασθε τὰ ἑαυτῶν κακά ·
μέλλει γὰρ ἡ προλεχθεῖσα ἡμέρα τῆς ὀργῆς τοῦ θεοῦ ἐφίστασθαι , ἐν ᾗ πᾶσα χεὶρ ἐκλυθήσεται , καὶ πᾶσα ψυχὴ ἀνθρώπου δειλιάσει ·
καὶ ταραχθήσονται οἱ πρέσβεις , καὶ ὠδῖνες αὐτοὺς ἕξουσιν ὡς γυναικὸς τικτούσης ·
καὶ συμφοράσουσιν ἕτερος πρὸς τὸν ἕτερον καὶ ἐκστήσονται καὶ τὸ πρόσωπον αὐτῶν ὡς φλὸξ μεταβαλοῦσι 0 .
πρέσβεις δὲ ἐνταῦθα καλεῖ τοὺς προϊσταμένους τῶν τῆς ἀθεότητος λόγων καὶ τοὺς πρεσβεύοντας ὑπὲρ τῆς εἰδωλολάτρου πλάνης , τούς τε διδασκάλους τῶν ἀθέων καὶ ἀσεβῶν δογμάτων , οὓς μετελεύσεται τὰ κατηριθμημένα πάντα .
ἴδιον τῶν διατρεπομένων καὶ ἀπροσδοκήτων δεινῶν περιπεσόντων τὸ μεταβάλλειν τὸ χρῶμα τοῦ προσώπου 0 .
Οἷς ἐπιλέγει ·
ἰδοὺ γὰρ ἡμέρα κυρίου ἔρχεται μήνιδος θυμοῦ καὶ ὀργῆς θεῖναι τὴν οἰκουμένην ὅλην ἔρημον καὶ τοὺς ἁμαρτωλοὺς ἀπολέσαι ἐξ αὐτῆς .
κατ ἐκεῖνο δὲ καιροῦ φησιν οἱ ἀστέρες τοῦ οὐρανοῦ καὶ ὁ Ὠρίων καὶ πᾶς ὁ κόσμος τοῦ οὐρανοῦ τὸ φῶς οὐ δώσουσι , καὶ σκοτισθήσονται τοῦ ἡλίου ἀνατέλλοντος ·
κατὰ γὰρ τὸν τῆς συντελείας καιρὸν οὔ θ ὁ ἥλιος οὔ θ ἡ σελήνη οὔ θ οἱ ἀστέρες τοῖς κολάσει καὶ τιμωρίᾳ παραδοθησομένοις ἀσεβέσι τὸ ἑαυτῶν φῶς δώσουσι , μεταβαλόντες δὲ καὶ οἱ φωστῆρες ἀπὸ τῆς ἑαυτῶν ὑπηρεσίας ἐπὶ ἑτέραν ἥξουσι κρείττονα λῆξιν , ὥσπερ τινὸς παλιγγενεσίας τευξόμενοι καὶ μηκέτι μὲν τῇ τῶν σωμάτων δουλεύοντες ματαιότητι , ἐλευθερούμενοι δὲ ἀπὸ τῆς δουλείας τῆς φθορᾶς κατὰ τὸν ἀποστολικὸν λόγον .
ἵν  ὑπερουρανίου καὶ ὑπερκοσμίου τινὸς ἀναπαύσεως δόξης τε τῆς ἀνωτάτω τύχωσιν , ὑποχωρησάντων δὲ τῶν φωστήρων σκότῳ παραδοθέντες οἱ ἀσεβεῖς πείσονται τὰ προφητευόμενα , οἷς ἐπιλέγεται ·
καὶ ἐντελοῦμαι τῇ οἰκουμένῃ ὅλῃ κακὰ καὶ τοῖς ἀσεβέσι τὰς ἁμαρτίας αὐτῶν .
ταῦτα μὲν οὖν πάντα καθολικῶς περὶ τῆς ἐπὶ συντελείᾳ τοῦ κόσμου κατὰ τῶν ἀσεβῶν γενησομένης κρίσεως εἴρηται , διὸ ἐν ὅλοις τούτοις τῆς οἰκουμένης μέμνηται ὁ λόγος , οὐ μὴν τῆς Βαβυλῶνος , ὥστ εἶναι ἀκριβῆ τὴν ἡμετέραν ἐπιτήρησιν , καθ ἣν διείλομεν τὴν διάνοιαν τῆς προφητείας εἴς τε γενικὸν λόγον τὸν περὶ τῆς καθολικῆς κρίσεως καὶ εἰς εἰδικὸν τὸν περὶ τῆς Βαβυλῶνος .
διὸ τὰ προλεχθέντα τῆς οἰκουμένης μνήμην ἐποιεῖτο διαφόρως ἐν τῷ ποτὲ μὲν λέγειν ·
κύριος καὶ οἱ ὁπλομάχοι αὐτοῦ καταφθεῖραι πᾶσαν τὴν οἰκουμένην , ποτὲ δέ 0 ·
ἰδοὺ γὰρ ἡμέρα κυρίου ἔρχεται ἀνίατος θυμοῦ καὶ ὀργῆς θεῖναι τὴν οἰκουμένην ἔρημον , καὶ αὖθις ·
καὶ ἐντελοῦμαι τῇ οἰκουμένῃ ὅλῃ κακά , ἐν οἷς οὐ δὲ ἅπαξ τῆς Βαβυλῶνος ἐμνημόνευσε ἡ προφητεία , καθολικὴν δὲ ποιεῖται διδασκαλίαν περὶ τῆς τοῦ θεοῦ δικαιοκρισίας , περὶ ἧς καὶ τὰ ἑξῆς ἐπιφέρει λέγων ·
καὶ ἀπολῶ ὕβριν ἀνόμων καὶ ὕβριν ὑπερηφάνων ταπεινώσω .
τί δήποτε Βαβυλωνίων μόνων ὥσπερ ἀποσκληρωτικῶς μέμνηται , οὐχὶ δὲ καὶ ἑτέρων ἐθνῶν , οἷον Γαλατῶν ἡμιθέων ἢ Σπάνων 0 1 ;
ὅτι φησὶν οὐδένες ἄλλοι κατ ἐκεῖνο καιροῦ παρηνώχλουν τὸ Ἰουδαίων ἔθνος ἢ οἱ καταλεχθέντες συνεχῶς αὐτοῖς ἐπανιστάμενοι 0 ·
καὶ ποτὲ μὲν τὴν Ἰερουσαλὴμ πορθοῦντες , ποτὲ δὲ τὴν χώραν αὐτῶν δῃοῦντες 0 .
διόπερ ὁ λόγος τοὺς πολιορκουμένους ἀναγκαίως ἐδίδασκε τὰ συμβησόμενα τοῖς αὐτὸν πολιορκοῦσιν .
τὰ προλεχθέντα περὶ τῆς καθολικῆς τοῦ θεοῦ κρίσεως διελθὼν ἔτι καὶ ταῦτα προστίθησιν ὁ λόγος τὰ συμβησόμενα τοῖς καθ ὅλης τῆς οἰκουμένης ἀσεβέσι διδάσκων καὶ τὰ ἐπελευσόμενα τοῖς τῶν ἐθνῶν ἀθέως καὶ τυραννικῶς ἄρξασιν .
ἦσαν δὲ οὗτοι ὑπερήφανοι καὶ ἐπηρμένοι τινὲς οἱ κατὰ καιροὺς καὶ χρόνους τῶν ἐπὶ γῆς κρατήσαντες , περὶ ὧν φησι ·
καὶ ἔσονται οἱ καταλελειμμένοι ἔντιμοι , ὁ Σύμμαχος ·
τιμιώσω ἄνδρα φησὶν ὑπὲρ τὸ χρυσίον καὶ ἄνθρωπον ὑπὲρ τὸν λίθον τὸν ἐκ Σουφείρ ·
σπάνιον γάρ φησιν ἔσεσθαι τὸν εὑρεθησόμενον ἐν αὐτοῖς , ἄξιον τῆς τοῦ ἀνδρὸς προσηγορίας .
ἀλλ  οὐ δὲ ὁ σῴζων τὸν κατὰ φύσιν λογικὸν ἄνθρωπον παρ αὐτοῖς εὑρεθήσεται ·
θηριώδεις γάρ τινες ἦσαν οὗτοι καὶ ἀπηγριωμένοι τοὺς τρόπους , ὡς καὶ τὸν οὐρανὸν κατ αὐτῶν κινεῖσθαι , λέγω δὲ τὰς οὐρανίους δυνάμεις ἢ καὶ αὐτὴν τὴν κτίσιν τοῦ θεοῦ ὥσπερ συναγανακτοῦσαν τῷ θεῷ ἐπὶ τῇ ἀπονοίᾳ καὶ ἀλαζονείᾳ καὶ ἀθεότητι τῶν δηλουμένων 0 .
διὸ γέγραπται ·
ὁ γὰρ οὐρανὸς θυμωθήσεται καὶ ἡ γῆ σεισθήσεται ἐκ τῶν θεμελίων αὐτῆς διὰ θυμὸν ὀργῆς κυρίου .
τὴν συντέλειαν δὲ οἶμαι σημαίνειν διὰ τοῦ λέγειν σεισθήσεσθαι τὴν γῆν ἐκ τῶν θεμελίων αὐτῆς .
Εἰ δέ τινες ἐν αὐτοῖς πειραθεῖέν φησι φυγῇ τὴν σωτηρίαν πορίσασθαι , καὶ οὗτοι εὐάλωτοι γενήσονται , οὐ δορκάσι τελείαις ἀποπηδῶσι κοῦφόν τε καὶ ταχὺ ποιουμέναις τὸν δρόμον ἐοικότες , ἀλλὰ δορκαδίῳ ·
διὸ κατὰ τοὺς λοιποὺς ἑρμηνευτὰς δορκάδιον ὠνόμασται .
καὶ προβάτῳ δὲ πλανωμένῳ καὶ μη δὲ ζητουμένῳ μη δὲ συναγομένῳ πρός τινος ἔσονται ὅμοιοι ·
εὔξονται μὲν γὰρ οἱ φεύγοντες δεξιοῦ τινος τυχεῖν καὶ καταφυγὴν εὕρασθαι παρά τινι τῶν γνωρίμων οὐ μὴν εὑρήσουσιν ·
οὐκ ἔσται γὰρ ὁ συνάγων αὐτούς .
διὸ οἱ μὲν αὐτῶν ἡττηθήσονται , ἢ κατὰ τοὺς λοιποὺς ἑρμηνευτάς 0 ·
ἐκκεντηθήσονται .
ἁλόντες οἱ δὲ ὁμοῦ συναχθέντες καὶ ὡσανεὶ σύστρεμμα ἑαυτοὺς ποιησάμενοι ὑποπεσοῦνται τῇ μαχαίρᾳ τῆς ὀργῆς τοῦ θεοῦ .
Οὐ μόνους δὲ τοὺς εἰρημένους ὑπερηφάνους ταῦτα διαθήσουσιν οἱ ἐπελευσόμενοι αὐτοῖς τιμωροὶ ἄγγελοι , ἀλλὰ καὶ τὰ τέκνα αὐτῶν ἐνράξουσιν ἐνώπιον αὐτῶν καὶ τὰς οἰκίας αὐτῶν προνομεύσουσι καὶ τὰς γυναῖκας αὐτῶν ἕξουσιν ·
ὁμοίως γὰρ τοῖς κολαζομένοις ἀνδράσι καὶ τὰς τούτων γυναῖκας ἀθέους καὶ ἀσεβεῖς καὶ αὐτὰς γενομένας ταῖς ἴσαις ὑποβαλοῦσι τιμωρίαις , ὥσπερ οὖν καὶ τὰ τέκνα αὐτῶν τὰ ἀσεβῆ τὰς οἰκείας καὶ τῇ τῶν τρόπων αὐτῶν μοχθηρίᾳ ἐξοικειωθείσας καὶ παρομοιωθείσας ψυχάς 0 .
ταῦτα μὲν οὖν ἀπειλεῖ πείσεσθαι τοὺς ἀσεβεῖς ἅπαντας καὶ τοὺς ἀνόμους καὶ τοὺς ὑπερηφάνους ἐν καιρῷ τῆς καθολικῆς τοῦ θεοῦ κρίσεως .
ἀφωρισμένως δὲ τὰ συμβησόμενα τῇ Βαβυλῶνι καὶ τοῖς Βαβυλωνίοις , τῷ τε βασιλεῖ τῶν Χαλδαίων ἑξῆς προαναφωνεῖ ἐντεῦθεν ἰδιάζουσαν προφητείαν καὶ μερικὴν ποιούμενος , διὸ καὶ εἰς πρόσωπον αὐτῶν ἀποτείνεται τῶν Βαβυλωνίων τὸν λόγον .
ἰστέον δ ὡς μέχρι τούτων Ὠριγένει προῆλθεν ὁ πεντεκαιδέκατος τῶν εἰς τὸν προφήτην ἐξηγητικῶν τόμος .
τῷ φάσκοντι λόγῳ 0 ·
ἰδοὺ ἐπεγείρω ὑμῖν τοὺς Μήδους , μαρτυρεῖ ἡ τῆς ἱστορίας ἔκβασις ἀνάγραπτος οὖσα παρὰ τοῖς Ἑλλήνων τὰ Χαλδαϊκὰ καὶ τὰ Ἀσσύρια συγγραψαμένοις , τοῖς τε τὰ Μηδικὰ ἱστορήσασιν , ὧν καὶ ἡμεῖς πλείστας ἀναλελέγμεθα μαρτυρίας ἐν τοῖς πονηθεῖσιν ἡμῖν χρονικοῖς συγγράμμασι .
φαίνονται τοίνυν Μῆδοι τὴν Ἀσσυρίων καθελόντες ἀρχήν ·
τούτους τε Κῦρος ὑποτάξας ὁ Περσῶν βασιλεύσας πρῶτος , ὁ καὶ τὴν αἰχμαλωσίαν τῶν Ἰουδαίων ἀνεὶς καὶ δοὺς ἐξουσίαν τοῖς ἐθέλουσιν αὐτῶν εἰς τὴν οἰκείαν ἐπανιέναι χώραν καὶ ἀνεγείρειν τὸν νεὼν τοῦ θεοῦ 0 .
διὸ τούτων πρὸς λέξιν ἡ προφητεία μνημονεύουσα νῦν μὲν φάσκει ·
ἰδοὺ ἐπεγείρω ὑμῖν τοὺς Μήδους , ἐν δὲ τοῖς ἑξῆς καὶ τοῦ Κύρου μνήμην ὀνομαστὶ ποιεῖται .
ἐπιφέρει δὲ περὶ τῆς Βαβυλῶνος λέγουσα ·
καὶ ἔσται Βαβυλών , ἣ καλεῖται ἔνδοξος , ὃν τρόπον κατέστρεψεν ὁ θεὸς Σόδομα καὶ Γόμορρα ·
οὐ κατοικηθήσεται εἰς τὸν αἰῶνα χρόνον .
ὃ καὶ αὐτὸ ἀναγκαῖον τηρῆσαι ὡς ἐπαληθεύει τοῖς ἔργοις 0 ·
ἀοίκητος 0 .
γοῦν καὶ παντελῶς ἔρημος εἰσέτι νῦν ὁρᾶται ἡ Βαβυλών , μάρτυρες δὲ τούτων οἱ ἐκ τῶν τόπων ὡς ἡμᾶς ἀφικνούμενοι 0 .
ἀλλ  οὐ δὲ διελεύσονταί φησιν αὐτὴν Ἄραβες , οὕτω δηλουμένων , ὡς οἶμαι , τῶν παρ ἡμῖν καλουμένων Σαρακηνῶν , οἳ τὰς πραγματείας ποιούμενοι καὶ ἐπ αὐτῆς Βαβυλῶνος τὸ παλαιὸν ἐσκηνοποιοῦντο .
φευκτὴ δὲ οὕτως καὶ τοῖς ὁμόροις καὶ ὡς ἐξ ἔθνους μακροῦ περινοστοῦσιν αὐτήν , ὡς μη δὲ ποιμένας τοὺς ἐξ Ἀράβων κατανεμῆσαί τι τῶν ἰδίων θρεμμάτων ἐν αὐτῇ διά τοι τὸ ἠρημῶσθαι παντελῶς 0 .
ἰστέον δὲ ὅτι τὰ Σαρακηνῶν ἔθνη καὶ μέχρις αὐτῆς διήκοντα τῶν Ἀσσυρίων καὶ τὴν ἐσωτάτω νεμομένους ἔρημον Ἄραβας ὀνομάζει ·
γείτονα γὰρ ἔχουσι τὴν Ἀράβων χώραν .
οὐ δὲ σκηνοποιήσει ἐκεῖ Ἄραψ .
ἔστι δὲ καὶ ἄλλη τις ἡ καλουμένη ἡεὐδαίμων Ἀραβία τῇ Περσῶν παρακειμένη χώρᾳ , ὡς καὶ περὶ τῶν ἐξ αὐτῆς δύνασθαι δηλοῦν τὸ λόγιον .
ἐπεὶ δὲ πολλὰ τῶν ἐρήμων τόπων ἐπινέμονται ποιμένες μάνδρας τοῖς ἑαυτῶν θρέμμασιν ἐν αὐτοῖς ποριζόμενοι , οὐδεὶς τοῦτο ἔσεσθαι χρήσιμον τὴν Βαβυλῶνα προλέγει φάσκον ·
οὐ δὲ ποιμένες ἀναπαύσονται ἐν αὐτῇ .
τῶν μὲν οὖν ἡμέρων καὶ λογικῶν ζῴων ἔρημον παντελῶς καταστᾶσαν τὴν Βαβυλῶνα οὐδὲν οἰκήσειν θεσπίζει .
θηρία δὲ ἡμῖν τινα ἄδηλα καὶ ἄγνωστα , δαίμονάς τε καὶ πνεύματά τινα ἀπηνῆ καὶ ἀνήμερα ἐν αὐτῇ ἔσεσθαί φησι .
διὸ ἀντὶ τοῦ 0 ·
θηρία , σιεὶμ οἱ λοιποὶ ἑρμηνευταὶ ἐκδεδώκασι , καὶ ἀντὶ τοῦ ·
σειρῆνες , στρουθοκαμήλους εἰρήκασι , καὶ ἀντὶ τοῦ ·
ὀνοκένταυροι , ἰὶμ ἀνέγραψαν αὐτῇ χρησάμενοι τῇ Ἑβραϊκῇ φωνῇ διὰ τὸ ἄδηλον τῆς ἑρμηνείας .
ἀλλὰ καὶ ἀντὶ ἐχίνων ὁμοίως οἱ τρεῖς ἑρμηνευταὶ σειρῆνας ἡρμήνευσαν , τάχα που διὰ τὸ ἀπατηλὸν τῶν τοιούτων δαιμόνων , ἐπεὶ παρ Ἕλλησιν ἡδύφωνοί τινες αὗται καὶ ἀπατηλοὶ γεγενῆσθαι μνημονεύονται .
ταῦτα δὴ πάντα ταχύ φησιν ἔρχεται καὶ οὐ χρονιεῖ ·
πᾶς γὰρ καὶ ὁ νομιζόμενος παρὰ ἀνθρώποις μακρότατος εἶναι χρόνος βραχύτατος παρὰ θεῷ κριτῇ λελόγισται ·
χίλια γοῦν ἔτη ἐνώπιον αὐτοῦ ὡς ἡ ἡμέρα ἡ ἐχθὲς εἴρηται , καὶ ὡς φυλακὴ ἐν νυκτί 0 1 .
ἀλλὰ καὶ οὐκ εἰς μακρὸν χρόνον τὰ ὑπὸ τῆς προφητείας θεσπισθέντα τέλους ἔτυχεν , τὰ προρρηθέντα παθούσης τῆς Βαβυλῶνος ἐπὶ τῆς Μήδων ἀρχῆς .
ἀκολούθως μετὰ τὰ προλεχθέντα κατὰ τῆς Βαβυλῶνος τὴν ἐπὶ Κύρου γενομένην ἐπιστροφὴν τοῦ Ἰουδαίων λαοῦ τὴν ἀπὸ τῆς πολεμίας ἐπὶ τὴν Ἰερουσαλὴμ σημαίνει διδάσκων , ὡς ἐπανελθόντες ἀναπαύσονται ἐπὶ τῆς ἑαυτῶν χώρας , καὶ ὡς ὁ γιώρας προστεθήσεται αὐτοῖς .
ὁ γιώρας προστεθήσεται αὐτοῖς , οἱ λοιποὶ ἑρμηνευταὶ ὁ προσήλυτος ἡρμήνευσαν ·
οὕτως γὰρ εὖ πράξειν αὐτούς φησιν ἐπὶ τῆς ἑαυτῶν γῆς ὡς καὶ ἀλλοφύλους ἀντιποιηθῆναι τῆς αὐτῶν θεοσεβείας , προσηλύτους τε αὐτῶν γενέσθαι καὶ προστεθῆναι τῷ οἴκῳ Ἰακὼβ οὐκ ὄντας μὲν ἐξ αὐτῶν , διὰ δὲ τὸ προσηλυτεῦσαι οἰκειουμένους αὐτοῖς ὡς μηδὲν διαφέρειν τῶν ἐγγενῶν καὶ ἀλλοφύλων .
ἐν δὲ τῷ ἐπανιέναι αὐτοὺς ἀπὸ τῆς Βαβυλωνίας ἐπὶ τὴν Ἰουδαίαν γῆν λήψεσθαι αὐτούς φησιν ἔθνη καὶ εἰσάξειν εἰς τὸν τόπον αὐτῶν .
καὶ ταῦτα δὲ τέλους ἐτύγχανεν κατὰ τὴν ἱστορίαν , ἣν περιέχει ἡ τοῦ Ἔσδρα γραφὴ διδάσκουσα , ὡς βασιλεὺς Κῦρος διὰ προγράμματος τοῖς ἐθέλουσι τῶν Ἰουδαίων ἐξουσίαν ἔδωκεν ἐπανιέναι εἰς τὴν γῆν ἑαυτῶν καὶ τὸν ναὸν ἐγείρειν τὸν ἐν Ἱεροσολύμοις .
οἷς ἐπιλέγει ἡ γραφή ·
καὶ ἀνέστησαν ἄρχοντες τῶν πατριῶν Ἰούδα καὶ Βενιαμὶν καὶ πάντες οἱ κυκλόθεν αὐτῶν ἴσχυσαν ἐν χερσὶν αὐτῶν ἐν σκεύεσιν ἀργύρου , ἐν χρυσίῳ καὶ ἀποσκευῇ καὶ ἐν κτήνεσι καὶ ἐν ξενίοις .
τούτων μὲν οὖν ἡγεῖτο Ζοροβάβελ ὁ τοῦ Σαλαθιὴλ καὶ Ἰησοῦς ὁ τοῦ Ἰωσεδὲκ συνόντων αὐτοῖς προφητῶν Ἁγγαίου καὶ Ζαχαρίου .
μετὰ δὲ Κῦρον Ξέρξης Περσῶν βασιλεὺς Ἔσδραν ἀποπέμπει τὸν γραμματέα τοῦ νόμου σὺν ἐπιστολαῖς , αἳ προσέταττον ἅπασι τοῖς ἄρχουσι τῶν ἐθνῶν τοῖς μεταξὺ τῆς Περσῶν καὶ τῆς Ἰουδαίας χώρας συμπράξαι τῷ Ἔσδρᾳ .
δευτέρα γίνεται ἄνοδος αὕτη τῶν ἅμα τῷ Ἔσδρᾳ συνελθόντων , καὶ με τὰ ταῦτα πάλιν Νεεμίου ἀνιόντος γράμματα ἐπιτίθησιν ὁ τῶν Περσῶν βασιλεὺς πρὸς τοὺς ἐπάρχους τοὺς πέραν τοῦ ποταμοῦ καὶ αὐτὸς δὲ ὁ βασιλεὺς συναπέστειλεν αὐτῷ ἀρχηγοὺς δυνάμεως , ὁδηγοὺς ἅμα καὶ φύλακας .
ταῦτα τοίνυν προλαβοῦσα σημαίνει ἡ προφητεία ἐν τῷ λέγειν ·
καὶ λήψονται αὐτοὺς ἔθνη καὶ εἰσάξουσιν εἰς τὸν τόπον αὐτῶν .
καὶ ἔσονται αἰχμάλωτοι οἱ αἰχμαλωτεύσαντες αὐτούς , καὶ κυριευθήσονται οἱ κυριεύσαντες αὐτῶν ἐπληροῦτο , ὅτε Πέρσαι καὶ Μῆδοι πᾶσαν Ἀσσυρίων ἀρχὴν καὶ αὐτοὺς Βαβυλωνίους ὑποχειρίους λαβόντες τῇ ἑαυτῶν ὑπέταξαν δυνάμει .
ἤδη δὲ ἐντεῦθεν τὸ πνεῦμα τὸ προφητικὸν διδασκαλίαν παρέχει τοῖς τῇ γραφῇ τῇ προφητικῇ ἐν τοῖς μετὰ ταῦτα χρόνοις μέλλουσιν ἐντυγχάνειν , ὅπως χρὴ δοξάζειν καὶ εὐλογεῖν τὸν θεόν , ἐφ αἷς δεδώρηται αὐτοῖς εὐεργεσίαις , καὶ ὅπως χρὴ ἀποθρηνεῖν τὸν βασιλέα τῆς Βαβυλῶνος .
καὶ ἐρεῖς ἐν τῇ ἡμέρᾳ ἐκείνῃ Πῶς ἀναπέπαυται ὁ ἀπαιτῶν .
ἰστέον δ ὡς μέχρι τούτων Ὠριγένει προῆλθεν ὁ ἑξκαιδέκατος τῶν εἰς τὸν προφήτην ἐξηγητικῶν τόμος .
ἐρεῖς τοίνυν ἐν τῇ ἡμέρᾳ ἐκείνῃ φησὶ Πῶς ἀναπέπαυται ὁ ἀπαιτῶν καὶ ἀναπέπαυται ὁ ἐπισπουδαστής .
ἀνθ οὗ ὁ Σύμμαχος πῶς κατεδέθη φορολογία διηρμήνευσε καὶ ἐπήγαγε ·
συνέτριψεν ὁ κύριος τὴν βακτηρίαν τῶν ἀσεβῶν , τὴν βακτηρίαν τῶν ἐξουσιαζόντων , καὶ πάλιν ἀντὶ τοῦ ·
ἀνεπαύσατο πεποιθὼς πᾶσα ἡ γῆ , ὁ Σύμμαχος ἀνεπαύσατό φησι καὶ ηὐστάθησε πᾶσα ἡ γῆ .
ἱλαροὶ γένεσθε , ἀγαλλιᾶσθε ·
καίγε πᾶσαι πίτυες ἐπέχαιρόν σοι , κέδρος τοῦ Λιβάνου .
πίτυς δὲ καὶ κέδρος Λιβάνου πάλιν ἀλληγορικῶς τυράννους τινὰς καὶ ἐπηρμένους σημαίνει , ὑπὸ τοῦ Βαβυλωνίου πολιορκηθέντας καὶ τῆς οἰκείας ἀποκοπέντας χώρας ·
οὓς εἰκὸς ἦν ἐπιχαρῆναι τῇ πτώσει τοῦ δηλουμένου .
καὶ ἐνεπλήσθησάν φησιν ἐπὶ τῇ σῇ ἀπωλείᾳ λέγοντες ·
ἀφ  οὗ σὺ κεκοίμησαι , οὐκ ἀνέβη ὁ κόπτων ἡμᾶς .
οἱ μὲν οὖν ἐπὶ γῆς ὄντες ταῦτα φήσουσιν , οἱ δὲ τὸν ἀνθρώπινον μεταλλάξαντες βίον καὶ ὥσπερ ἐν δεσμοῖς τοῖς τοῦ ᾅδου χωρίοις ἀπολειφθέντες ἐπιχαίροντες καὶ αὐτοὶ τῇ ἀπωλείᾳ τοῦ αὐτοῦ λέξουσι τὰ ἐπιφερόμενα .
φθάσας δὲ τοὺς ἐκεῖ πάντας ὁ ᾅδης καὶ ἡ ἐφεστῶσα ταῖς τῶν τεθνηκότων ψυχαῖς δύναμις , ὥσπερ τις δεσμωτηρίου τυγχάνουσα φρουρὸς κάτωθεν ἐκ τῶν σκοτεινῶν μυχῶν μετὰ θυμοῦ καὶ ὀργῆς ἐπαναστήσεταί σοι 0 .
τούτου δὲ ὡσπερεὶ ἄρχοντος καὶ τῶν ἐκεῖ κρατοῦντος τοῦ οἰκείου διεγερθέντος θρόνου , καὶ οἱ λοιποὶ πάντες γίγαντες , ἢ κατὰ τοὺς λοιποὺς ἑρμηνευτάς 0 1 ·
οἱ ῥαφαεὶμ συνανέστησαν .
τίνες δὲ ἦσαν οὗτοι , διερμηνεύει λέγων ·
οἱ ἄρξαντες τῆς γῆς οἱ ἐγείραντες ἐκ τῶν θρόνων αὐτῶν πάντας βασιλεῖς ἐθνῶν , καὶ τὰ αὐτὰ τῷ κατηγορουμένῳ βασιλεῖ Βαβυλῶνος πράξαντες , οἳ καὶ γυμνὴν καὶ ἔρημον τοῦ σώματος τὴν τοῦ ποτε βασιλεύσαντος τῆς Βαβυλῶνος ψυχὴν ὁρῶντες φήσουσιν αὐτῇ ·
καὶ σοῦ κρείττων γέγονε θάνατος , ὡς καὶ σὲ ὅμοιον ἡμῖν ἀπελέγξαι ;
οὐδὲν ἄρα ἦν ὁ ὑπὲρ γῆς βίος καὶ ὁ πλοῦτος καὶ ἡ δόξα καὶ ἡ τοσαύτη δυναστεία , εἰ δὴ τὸ πάντων ἐκείνων πέρας γῆ καὶ σποδὸς διαδέξεται , σκώληκές τε καὶ σαρκῶν σῆψις .
ἡμεῖς δὲ σὲ οὐ θνητὸν ἐνομίζομεν , ἀπατώμενοι δὲ τῇ περὶ σὲ δόξῃ τῷ κατ οὐρανὸν λαμπροτάτῳ φωστῆρι τῷ τὸν ἥλιον προσκαλουμένῳ ἑωσφόρῳ ἀπεικάζομεν .
σὺ δὲ ἐπὶ σαυτῷ καὶ μείζονα τούτων ἐφρόνεις καὶ γαυριῶν καὶ μανίᾳ φρενῶν ἀλαζονευόμενος ὡς σαυτὸν τῷ ὑψίστῳ θεῷ παραβάλλειν καὶ ὑπὲρ τὰς οὐρανίους ἁψῖδας τὸν σαυτοῦ θρόνον θήσειν φαντάζεσθαι .
ταῦτα μὲν ἡμεῖς περὶ σοῦ θνητοῖς λογισμοῖς ἀπατώμενοι διενοούμεθα , τοιαῦτα δὲ καὶ σὺ φρενῶν ἐκστάσει ἐπὶ σαυτῷ ἐφρόνεις .
ἦν δ ἄρα καὶ τοῦ περὶ σὲ τέλους ἔλεγχος ὁ χρόνος , καθ ὃν ἑάλως ·
οὐ δὲ τοῖς λοιποῖς ἀνθρώποις ὁμοίαν ἐσχηκὼς τελευτήν 0 .
οἱ μὲν γὰρ ἐπ ἡσυχίας ἠρέμα καὶ πράως ἐπὶ τῆς ἑαυτῶν ἑστίας τὸ χρέων ἀπέδοσαν , σὺ δὲ τῇ τῶν πολεμίων μαχαίρᾳ τὴν ζωὴν ἀφαιρεθείς , νεκρὸς ἄταφος ῥιφήσῃ θηρσὶ βορὰ καὶ οἰωνοῖς ἐκκείμενος .
ἰστέον δ ὡς μέχρι τούτων Ὠριγένει προῆλθεν ὁ ἑπτακαιδέκατος τῶν εἰς τὸν προφήτην ἐξηγητικῶν τόμος .
τὴν δὲ τῶν εἰρημένων διάνοιαν ὁ Σύμμαχος τοῦτον ἡρμήνευσε τὸν τρόπον ·
καὶ σὺ ἐτρώθης ὡς ἡμεῖς , ἐν ἡμῖν δὲ παρεβλήθης 0 .
κατηνέχθη δὲ εἰς ᾅδην ἡ ὑπερηφανία σου , ἐθανατώθη τὸ στόμα σου , ὑποκάτω σου στρωθήσεται ἔξερψις καὶ τὸ περιβόλαιόν σου σκώληξ 0 .
πῶς ἔπεσες ἐξ οὐρανοῦ ὁ ἑωσφόρος ὁ ὀρθρινός ;
ἐξεκόπης εἰς γῆν ὁ τιτρώσκων ἔθνη .
σὺ δὲ εἶπας ἐν τῇ καρδίᾳ σου Εἰς τὸν οὐρανὸν ἀναβήσομαι , ἐπάνω τῶν ἀστέρων τοῦ οὐρανοῦ ἐπαρῶ τὸν θρόνον μου καὶ καθιῶ ἐν ὄρει συνταγῆς ἐν μηροῖς βορρᾶ , ἀναβήσομαι ἐπὶ ὑψηλῇ νεφέλῃ , ὁμοιωθήσομαι τῷ ὑψίστῳ .
ἀλλ εἰς ᾅδην κατενεχθήσῃ , εἰς βάθη λάκκου .
οἱ ὁρῶντές σε κατακύψουσι , περὶ σοῦ ἐννοήσουσιν Οὗτος ὁ ἀνὴρ ὁ ταράξας τὴν γῆν καὶ συσσείσας βασιλείας ;
ὁ τάξας τὴν οἰκουμένην ὡς τὴν ἔρημον καὶ τὰς πόλεις αὐτοῦ καθελών , τοὺς δεσμίους αὐτοῦ μὴ ἀπολύσας εἰς οἰκίαν 0 .
πάντες οἱ βασιλεῖς τῶν ἐθνῶν ἐκοιμήθησαν ἐν τιμῇ , ἕκαστος ἐν τῷ οἴκῳ αὐτοῦ 0 .
σὺ δὲ ῥιφήσῃ ἀπὸ τοῦ τάφου σου ὡς ἔκτρωμα ἐβδελυγμένος , ἐνδεδυμένος ἀνῃρημένους βεβαρημένους μαχαίρᾳ καταβαίνοντας ἐπὶ θεμελίους λάκκου 0 .
τούτοις ἑξῆς κατὰ μὲν τοὺς Ἑβδομήκοντα λέλεκται ·
ὃν τρόπον ἱμάτιον ἐν αἵματι πεφυρμένον οὐκ ἔσται καθαρόν , οὕτως οὐ δὲ σὺ ἔσῃ καθαρός , διότι τὴν γῆν μου ἀπώλεσας καὶ τὸν λαόν μου ἀπέκτεινας καὶ τὰ τούτοις ἑξῆς .
ἀνθ οὗ ὁ Σύμμαχος ὧδέ πως ἐξέδωκεν ·
ὡς σῶμα δυσῶδες οὐ κοινωνήσεις αὐτοῖς ἐν ταφῇ , ὅτι τὴν γῆν σου διέφθειρας , τὸν λαόν σου ἀπέκτεινας ·
οὐ κληθήσεται εἰς τὸν αἰῶνα σπέρμα κακοποιόν .
ἡτοίμασε τοὺς υἱοὺς αὐτοῦ σφαγὴν διὰ τὴν ἀνομίαν τῶν πατέρων αὐτῶν , ἵνα μὴ ἀναστάντες κληρονομήσωσι γῆν καὶ πληρώσωσι τὸ πρόσωπον τῆς οἰκουμένης πόλεων .
ταῦτα κατὰ τὸν Σύμμαχον εἰρημένα , τὰ Ἀκύλου δὲ καὶ τὰ Θεοδοτίωνος τούτοις συνᾴδοντα βαθύτερον ὑποβάλλει νοῦν ·
τὸν γὰρ βασιλέα τῆς Βαβυλῶνος αὐτὸν τὴν ἑαυτοῦ φησι γῆν διεφθαρκέναι .
λέγει δ οὖν ·
ὅτι τὴν γῆν σου διέφθειρας καὶ τὸν λαὸν δὲ ἑαυτοῦ ἀπεκταγκέναι διδάσκει , ἀλλὰ καὶ ἡτοιμακέναι τοὺς υἱοὺς αὐτοῦ εἰς σφαγήν .
καὶ ἀνωτέρω πάλιν κατὰ τὸν Σύμμαχον ἐλέγετο ·
ὁ τάξας τὴν οἰκουμένην ὡς τὴν ἔρημον καὶ τὰς πόλεις αὐτοῦ καθελών , τοὺς δεσμίους αὐτοῦ μὴ ἀπολύσας 0 .
πότε δὲ ὁ Βαβυλώνιος τὰς ἑαυτοῦ πόλεις καθεῖλε , ποίους δὲ δεσμίους αὑτοῦ οὐκ ἀπέλυσε , πῶς δὲ τὴν γῆν ἑαυτοῦ διέφθειρεν καὶ τὸν λαὸν αὑτοῦ ἀπέκτεινε , τούς τε υἱοὺς αὑτοῦ ἡτοίμασεν εἰς σφαγήν , ἔργον ἂν εἴη ἐπισκέψασθαι .
ἐὰν μὲν γὰρ λέγηται κατὰ τοὺς Ἑβδομήκοντα 0 ·
διότι τὴν γῆν μου ἀπώλεσας καὶ τὸν λαόν μου ἀπέκτεινας , οὐδὲν ἂν ζητηθείη ·
δῆλον γὰρ ὡς ἐπελθὼν ὁ Βαβυλώνιος τὴν γῆν τοῦ Ἰσραὴλ ἐπολιόρκησε καὶ τὸν πάλαι χρηματίζοντα λαὸν τοῦ θεοῦ ἐχειρώσατο , ἐπεὶ δὲ κατὰ τοὺς λοιποὺς ἑρμηνευτὰς καὶ κατ αὐτὴν τὴν Ἑβραϊκὴν φωνὴν τὴν γῆν ἑαυτοῦ διεφθαρκέναι λέγεται καὶ τὸν λαὸν ἑαυτοῦ ἀπεκταγκέναι , σφαγήν τε τοῖς ἑαυτοῦ τέκνοις προξενῆσαι 0 .
ὅρα μήποτε τὴν ἐφεστῶσαν ἀφανῆ καὶ ἀόρατον δύναμιν τῷ Βαβυλωνίων ἔθνει διὰ τούτων αἰνίττεται , ἐπειδὴ καὶ ὁ προφήτης Δανιὴλ τοιούτους τινὰς ἀγγέλους τοῖς ἔθνεσιν ἐφεστώτας διδάσκει .
γαβριὴλ γοῦν ὁ χρηματίζων αὐτῷ ἄγγελος εἰσάγεται παρ αὐτῷ λέγων ·
καὶ ἰδοὺ ἐξ ἐναντίας μου ἤρχετο ἄρχων βασιλείας Περσῶν καὶ ἄρχων βασιλείας Ἑλλήνων καὶ ἄρχων βασιλείας Μήδων , καὶ οὐδεὶς ἦν σὺν ἐμοὶ εἰ μὴ Μιχαὴλ ὁ ἄρχων ὑμῶν 0 .
εἰκὸς οὖν καθ ἕκαστον ἔθνος ἄρχοντάς τινας ἐπιστατεῖν , ὃ δὴ καὶ ἡ Μωσέως παρίστη γραφὴ λέγουσα 0 ·
ἕως μὲν οὖν συνειστήκει ἡ Βαβυλών , βασίλειόν τε ἦν καὶ δυναστεία μεγάλη τῶν αὐτόθι κρατούντων , τάχα που καὶ ἡ ἐπιστατοῦσα δύναμις αὐτοῖς τὰ μεγάλα συνέπραττεν ·
ἐπεὶ δὲ ἠφάνιστο ἡ βασιλεία τοῦ ἔθνους καὶ ὁ ἐφεστὼς αὐτοῖς ἄρχων , ὡσπερεὶ πληρώσας τοὺς ἑαυτοῦ χρόνους , εἰς τὸν τῶν ὁμοίων αὐτοῦ χῶρον παρελαμβάνετο , ἐν ᾧ συνήντησαν αὐτῷ πάντες οἱ ῥαφαεὶμ καλούμενοι ἢ οἱ γίγαντες 0 .
οὗτοι δὲ καὶ αὐτοὶ δυνάμεις τινὲς ὡς εἰκὸς ἦσαν ἑτέρων ἐθνῶν κατὰ χρόνους οὐκ ὀρθῶς ἡγησάμεναι 0 .